als_Latn dik_Latn sag_Latn
Keli: “Në Këngët E Mia Më Pëlqen Të Trajtoj Tema Aktuale”
Choose star rating
Rating: 5 / Votes cast: 3
[03-03-2014]
Shumë i dashur për publikun, Keli vjen në këtë intervistë ekskluzive për teksteshqip.com dhe flet për projektin e tij të ri. Gjatë këtyre muajve, të gjithë këngëtarët përgatisin hitet për sezonin e verës dhe Keli e ka gati këngën ritmike që pritet ta realizojë me videoklip në bashkëpunim me MaxProduction.
TeksteShqip: Keli, kohëve të fundit ke qenë shumë prezent në skenën muzikore, me projekte tepër të pëlqyera nga publiku. Për ç’projekt është përkushtuar Keli këto ditë?
Keli: Si çdo artist, edhe unë I jam përveshur punës për videoklipin e ri me motive ritmike verore, punuar nga produksioni MaxProduction. Parashikohet të editohet në Maj.
TeksteShqip: Në videoklipet dhe këngët tuaja zakonisht prekni tema shumë interesante. Ju vjen natyrshëm apo merrni diçka nga jeta juaj private?
Keli: Së pari, ju faleminderit që m’i pëlqeni tematikat që I punoj, ku këto tema janë tema aktuale që ndodhin çdo ditë, e s’kanë të bëjnë fare me jetën time.
TeksteShqip: Çfarë ju dhuroi viti që lam pas?
Keli: Shumë punë të mira dhe shumë suksese.
TeksteShqip: Po në 2014-ën ç’e pret Kelin?
Keli: Më pret një sezon me shumë punë dhe shumë lodhje, nëpër shumë dasma dhe mbrëmje, ku që nga tash jemi të mbushur për gjithë sezonin veror. Lirisht mund të them se kemi filluar të bëjmë rezervime për verën e 2015-ës.
TeksteShqip: Po nga jeta private, ka ndonjë gjë të re?
Keli: Nga jeta private, si gjithmonë mirë, rehat e në disponim. Mund ta veçoj atë se kam blerë një makinë (qesh).
TesksteShqip: Ta gëzoni! Çfarë tipi?
Keli: Mercedes !
TeksteShqip: Keli, ne të falenderojmë që gjete kohë për këtë intervistë. Për fund dëshiron të shtosh diçka...
Keli: Gjithashtu ju falenderoj edhe unë që më keni ftuar në faqen e juaj, është një faqe që ja vlen të klikohet, ka shumëçka dhe është shumë serioze. Respekt!
als_Latn eng_Latn eng_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zsm_Latn als_Latn als_Latn